[{"text_idx": "#000000", "text": "MTU\u0308 Mondo maailmahariduslike tegevuste eesma\u0308rk on toetada koole, o\u0303petajaid, noorsooto\u0308o\u0308tajaid ja noori globaalsete teemade ka\u0308sitlemisel. Seisame ko\u0303ikjal maailmas silmitsi keskkonna-, ebavo\u0303rdsuse-, ra\u0308nde-, poliitika- jm alaste va\u0308ljakutsetega. Nende suurte teemade u\u0308le arutlemine aitab mo\u0303ista u\u0308leilmseid so\u0303ltuvussuhteid, arendada empaatiat ja solidaarsustunnet ning toetada inimo\u0303iguste austamist u\u0308hiskonnas. Maailmahariduslikus to\u0308o\u0308s oleme inspireeritud Mondo praktilisest kogemusest arenguriikides ning toome selle kaudu globaalsed va\u0308ljakutsed Eesti inimestele la\u0308hedasemaks ja konkreetsemaks. Suurema raamistikuna juhindume oma to\u0308o\u0308s U\u0308RO Kestliku Arengu Eesma\u0308rkidest."}, {"text_idx": "#000001", "text": "Meie ka\u0308itumisest, suhtumisest, otsustest ja tegudest so\u0303ltub see, millises maailmas meie ja meie lapsed elame. Seepa\u0308rast on isikliku vastutuse ku\u0308simus heaks kodanikuks olemise osa. Hea kodanik on eelko\u0303ige maailmakodanik, kes on teadlik mis maailmas toimub ning vo\u0303tab isiklikult nii seda, mis toimub tema koduo\u0303uel kui ka seda, mis toimub mujal maailmas."}, {"text_idx": "#000003", "text": "Maailmaharidus jagab teadmisi sellest, kuidas globaalprobleemid mo\u0303jutavad u\u0308ksikisiku, kogukonna ja u\u0308hiskonna igapa\u0308evaelu ja kuidas igau\u0308ks meist saab mo\u0303jutada maailma. See on o\u0303ppimisprotsess, mis vo\u0303imaldab meil jo\u0303uda probleemide teadvustamisest isikliku vastutuse ja teadliku tegutsemiseni ning sealt edasi rahvusvahelise koosto\u0308o\u0308 ja ja\u0308tkusuutliku inimarenguni."}, {"text_idx": "#000004", "text": "Maailmaharidus on meie mo\u0303istes nii maailmakodaniku-, keskkonna-, rahu- kui ka sa\u0308a\u0308stva arengu haridus. Erinevaid teemasid saab ha\u0308sti lo\u0303imida ko\u0303igi o\u0303ppeainetega ning interaktiivsed o\u0303ppemeetodid teevad o\u0303ppimisest kaasahaarava kogemuse, millel on ka tulemusi."}, {"text_idx": "#000005", "text": "Loe maailmakodanikuhariduse kohta UNESCO 2017. aasta ka\u0308siraamatust. Po\u0303nevat lugemist pakub ka samal aastal ilmunud \u201cArengupoliitika Teataja\u201d maailmaharidusele pu\u0308hendatud eriva\u0308ljaanne.\nSoovitame tutvuda 2020. aastal avaldatud uuringuga maailmahariduse valdkonna kohta Eestis, mida viis la\u0308bi rahvusvaheline vo\u0303rgustik Global Education Network Europe (GENE). Raport on saadaval ta\u0308ies mahus inglise keeles, lu\u0308hiversioon ka eesti keeles.\n2022. aasta novembris vo\u0303eti vastu Maailmahariduse Euroopa deklaratsioon 2050, millega lubasid EL liikmesriigid anda maailmahariduse valdkonnale suurema hoo ja to\u0308o\u0308tada aastani 2050 ambitsioonikamate eesma\u0308rkide saavutamise nimel.\n2022. aasta lo\u0303pus Eesti haridusekspertide koostatud Maailmakodaniku pa\u0308devusmudel toob va\u0308lja, millised pa\u0308devused vo\u0303imaldavad noortel kiirelt muutuvas u\u0308hiskonnas toime tulla ja tulevikku positiivselt mo\u0303jutada. See dokument (ta\u0308psemalt to\u0308o\u0308versioon) on mo\u0303eldud eelko\u0303ige o\u0303ppekavade ja -materjalide arendajatele. Samas aitab see meil ko\u0303igil maailmahariduse mo\u0303istet avada ja haridusmaastikule paigutada."}, {"text_idx": "#000006", "text": "NB! Ko\u0303ige va\u0308rskemad uudised ja u\u0308leskutsed leiad meie tegevuste kalendrist, uudiskirjast ja Facebooki lehelt."}, {"text_idx": "#000007", "text": "Mondo partnerid Eestis maailmaharidustegevuste elluviimisel on:"}]